64 LA CHASSE ROYALE. 



suposer que c'est vn Cerf dépaysé, et qui vient 

 d'vn pays sec : Car les Cerfs nourris en pays 

 de marais sont tout ainsi que les cheuaux qui y 

 sont nourris, d'autant que le pays est doux et 

 mol, qui ne leur mange et ronge la corne : Le 

 pied leur croist de telle façon qu'il dénient long 

 et creux, encores qu'il n'aye les costez gros et 

 espais, pourueu qu'il ait la pince ronde, c'est 

 signe de vieillesse. Or en ceste façon de pied ils 

 n'ont pas la fente si large que les autres : mais 

 ils ont les os plus longs et plus creux, et ne faut 

 trouuer estrange quand l'on voit les pieds de 

 derrière de ces Cerfs là : car communément ils 

 sont longs et si fort estroicts que l'on les cou- 

 uriroit bien du poulce, ces Cerfs là sont Cerfs de 

 repos. Au contraire les ieunes Cerfs en ce mesme 

 pays ne laissent d'auoir le pied creux, mais ils 

 ont les pinces aiguës, et les os plus courts, et 

 moins creux, et communément le pied de der- 

 rière meilleur, c'est à dire plus grand et plus 

 large que les vieuxCerfs, ce n'est pas qu'ils ayent 

 plus de corne au pied, mais comme ils vieillis- 

 sentie pied se resserre, et se resserrant ne donne 

 en terre sinon des deux costez du pied et de la 

 pince, de sorte qu'il n'est si bon connoisseur qui 

 n'y soit bien souuent trompé : ces pieds là com- 

 munément s'appellent pieds de nasselle. Voila 

 les trois sortes de pieds qu'ont les Cerfs : mais 



